सुन्दरलाल बहुगुणा
सुन्दरलाल बहुगुणा (9 जनवरी सन 1927 - 21 मई 2021) भारत के एक महान पर्यावरण-चिन्तक एवं चिपको आन्दोलन के प्रमुख नेता थे। उन्होने हिमालय के पर्वतीय क्षेत्रों में वनों के संरक्षण के लिए संघर्ष किया। उनकी पत्नी भी उनके अन्दोलन से जुड़ी हुईं थीं। १९७० के दशक में पहले वे चिपको आन्दोलन से जुड़े रहे और १९८० के दशक से २००४ तक के दशक में टिहरी बाँध के निर्माण के विरुद्ध आन्दोलन से। वे भारत के आरम्भिक पर्यावरण प्रेमियों में से एक हैं।
सुशील कोइराला
वी पी कोइराला की प्रजातान्त्रिक समाजवादी धारा से प्रेरित होकर सन् 1950 से इन्होने राजनीति में प्रवेश किया। सन 1955 में वे नेपाली कांग्रेस से जुड़े। १९६१ में राजा महेन्द्र द्वारा प्रजातन्त्र का हरण होने के बाद वे १६ साल भारत में प्रवास में रहे। वहीँ से नेपाली काँग्रेस के मुखपत्र तरुण का सम्पादन किया। नेपाल और भारत में उन्होंने लगभग 6 साल राजनैतिक बन्दी का जीवन गुजारा। 1980 में वे नेपाली काँग्रेस के केन्द्रीय सदस्य बने। 1981 के जनमत संग्रह में वे बहुदलीय प्रजातन्त्र के अभियान में शामिल रहे। वे 1986 सत्याग्रह और 1989 की ऐतिहासिक जनआन्दोलन १ में सक्रियरूप से शामिल थे।